**1.-6. luokkalaisten tukijaksopaikat syyslukukaudelle 2021**

Kukkulan koulussa on 1.-6.-luokkalaisille oppilaille kaksi opetusryhmää. Molemmissa opetusryhmissä työskentelee erityisluokanopettajan/-opettajien lisäksi koulunkäynninohjaajia. Kukkulan koulun tukijaksot ovat luokkamuotoista vaativaa erityistä tukea.

Tukijaksopaikkaa voi hakea **jatkuvasti** toimittamalla täytetyn hakulomakkeen Kukkulan kouluun. Lomake ohjeistuksineen löytyy Kukkulan koulun nettisivuilta <https://peda.net/jyvaskyla/kukkulankoulu/lomakkeet>. Ennen tukijaksopaikan hakemista tulee järjestää **yksilöllinen oppilashuoltopalaveri/verkostopalaveri,** jossa verkosto ja oppilas huoltajineen tulevat kuulluksi. Ennen tukijaksopaikan hakemista tulee toteutua Kukkulan koulun konsultaatio (ohjeistus: <https://peda.net/jyvaskyla/kukkulankoulu/kkks2l/okk> ). Konsultoivan opettajan voi kutsua myös yksilölliseen oppilashuoltopalaveriin.

**Syyslukukaudelle 2021 tukijaksopaikkaa hakevien oppilaiden hakemusten tulee olla Kukkulan koululla perjantaihin 23.4.2021 klo 16 mennessä.**

Tukijaksolle valitulla oppilaalla ja perheellä on mahdollisuus keväällä käydä tutustumassa Kukkulan kouluun. Jakso alkaa elokuussa perhekeskustelulla, jota seuraa noin 4-6 viikon arviointijakso. Arviointijakson päätteeksi verkosto kokoontuu ja päättää, onko sairaalaopetus oikea tuen muoto kyseiselle oppilaalle. Tukijakson pituus suunnitellaan oppilaskohtaisesti. Paikka edellyttää oppilaalta sitoutumista koulunkäyntiin ja huoltajilta, omalta koululta sekä muilta oppilaan verkostoon kuuluvilta tahoilta sitoutumista oppilaan koulunkäynnin tukemiseen. Oppilaan koulupaikka omassa koulussa säilyy sairaalakoulujakson ajan.

Tukijakson aikana oppilaan HOJKS päivitetään moniammatillisessa yhteistyössä. Jakson aikana oppilaan verkostoon kuuluvat henkilöt tekevät tiivistä yhteistyötä puhelimitse, sähköpostitse ja tapaamalla koulupalavereissa. Jakson lopuksi pidetään kaikkien toimijoiden kanssa yhteinen lopetuspalaveri ja sovitaan jatkotoimenpiteistä/nivelvaiheen toiminnasta. Sairaalakoulussa oppilas etenee Jyväskylän kaupungin opetussuunnitelman mukaisesti. Oppilasarviointi on Kukkulan koulun opettajien vastuulla.

Tukijaksolle hakuehtona ovat:

* oppilaalla on erikoissairaanhoidon hoitokontakti
* monialaisesti on todettu oman koulun tehostetun tai erityisen tuen sekä oppilashuollollisen tuen olevan riittämätöntä ja tehdään asiasta pedagoginen selvitys, jossa tehdään näkyväksi tuen tarpeen muutos
* Kukkulan koulun konsultaatio on toteutunut

Yhteistyöterveisin,

Maija Juoperi Nea Porsanger-Rintala Mari Kuopio

rehtori konsultoiva erityisopettaja, varajohtaja konsultoiva erityisopettaja

014-2664785 014-2668811 014-2664782